05/02/2019 | Administración LocalMunicipal
Ferrol
Planeamento e Xestión
Anuncio da convocatoria de subvencións para rehabilitación de edificios e vivendas nos barrios da Magdalena e Ferrol Vello, A Graña e Esteiro Vello de Ferrol, referidas ao novo convenio entre Ministerio de Fomento, a Consellería de Medio Ambiente.

ANUNCIO Coa data do 28/01/2018 a Xunta de Goberno Local aprobou, por proposta da concelleira delegada titular da área de Urbanismo, Mobilidade, Vivenda e Rehabilitación, as “Bases reguladoras da convocatoria de subvencións para a rehabilitación de edificios e vivendas nas áreas de rexeneración e renovación urbana dos barrios históricos da Magdalena e Ferrol Vello, do barrio da Graña e do barrio de Esteiro Vello de Ferrol, referidas ao novo Convenio entre o Ministerio de Fomento, a Consellería de Medio Ambiente, Territorio e Vivenda (o IGVS) e o Concello de Ferrol con base no Plan estatal de vivenda 2018-2021, Real decreto 106/2018, do 10 de marzo de 2018”. O texto íntegro da convocatoria publícase no BOP e na páxina Web do Concello de Ferrol (enderezo https://www.ferrol. gal/rehabilitacion) e pode consultarse nas dependencias de Urbanismo do Concello de Ferrol, Rúa María 52-54, 4.º andar (Oficina de Rehabilitación), en horario de 9 a 14 horas, estando o telefono 981944065 dispoñible para as consultas ao respecto. Os anuncios da convocatoria publicarase no DOG e no taboleiro de anuncios do Concello de Ferrol. Deberanse presentar as solicitudes xunto coa documentación preceptiva descrita na convocatoria, mediante os impresos normalizados, no Rexistro do Concello de Ferrol ou por calquera medio dos admitidos no artigo 16.4 da Lei 39/2015, do 1 de outubro, do procedemento administrativo común das Administracións Públicas. O prazo de presentación de solicitudes comezará ás 09.00 horas da mañá do decimoquinto día hábil contado dende o día seguinte á última publicación desta convocatoria, que se fará no BOP (texto íntegro) e no DOG (anuncio). O prazo de presentación de solicitudes xunto coa documentación prevista no apartado 12 será ata a data de finalización do convenio, salvo que con anterioridade se esgotase o crédito dispoñible ou o número de intervencións concedidas. Os impresos normalizados estarán dispoñibles no Rexistro Xeral do Concello de Ferrol e na súa páxina web (https://www.ferrol. gal/rehabilitacion). A continuación publícase o texto íntegro das devanditas Bases, xunto cos anexos: “Bases reguladoras da convocatoria de subvencións para a rehabilitación de edificios e vivendas nas áreas de rexeneración e renovación urbana dos barrios históricos da Magdalena e Ferrol Vello, do barrio da Graña e do barrio de Esteiro Vello de Ferrol, referidas ao novo Convenio entre o Ministerio de Fomento, a Consellería de Medio Ambiente, Territorio e Vivenda (o IGVS) e o Concello de Ferrol con base no Plan estatal de vivenda 2018-2021, Real decreto 106/2018, do 10 de marzo de 2018. Estas bases realízanse en desenvolvemento dos acordos subscritos o 26 de outubro de 2018 polo Ministerio de Fomento, a Consellería de Medio Ambiente, Territorio e Vivenda (a través do Instituto Galego da Vivenda e o Solo, IGVS) e o Concello de Ferrol, aprobados polo Pleno do Concello de Ferrol o de 25 de outubro 2018 e relativos ás Áreas de rexeneración e renovación urbana dos barrios históricos da Magdalena e Ferrol Vello, do barrio da Graña e do barrio de Esteiro Vello en Ferrol (A Coruña), Comunidade Autónoma de Galicia, dentro do Plan estatal de vivenda 2018-2021, en relación co papel xestor do Concello de Ferrol para a execución dese plan e o seu compromiso na elaboración dunha convocatoria para a concesión das subvencións previstas neste acordo.1. OBXECTO. Estas bases teñen por obxecto regular a concesión das subvencións destinadas a financiar as actuacións de rehabilitación dos edificios e vivendas dentro dos ámbitos definidos das Áreas de rexeneración e renovación urbanas dos barrios históricos da Magdalena e Ferrol Vello, do barrio da Graña e do barrio de Esteiro Vello, en Ferrol, con cargo ao novo convenio aprobado polo Pleno do Concello de Ferrol o 25 de outubro de 2018 e subscrito polo Ministerio de Fomento, o IGVS e o Concello de Ferrol para tal obxecto, no marco do Plan estatal de vivenda 2018-2021 e do convenio de colaboración previo entre o Ministerio de Fomento e a Comunidade Autónoma de Galicia para a execución do dito plan, conforme co establecido no artigo 5 do RD 106/2018 e no artigo Terceiro da Resolución do 3 de agosto de 2018 do IGVS.2. BENEFICIARIOS. Poderán ser beneficiarios das axudas os que asuman a responsabilidade da execución integral das Áreas de rexeneración e renovación urbana das Áreas de rehabilitación integral delimitadas pola actuación. As persoas e as entidades beneficiarias das axudas deberán reunir os requisitos establecidos no artigo 7.2 do Real decreto 106/2018, do 9 de marzo, e no artigo Décimo sexto da Resolución do 3 de agosto de 2018 do IGVS. Cando a execución da actuación lles corresponda a varios beneficiarios, a axuda distribuirase en proporción ao custo asumido por cada un deles. As persoas beneficiarias destinarán o importe íntegro da axuda ó pagamento das correspondentes actuacións. Cando se trate de comunidades de persoas propietarias, esta regra resultará igualmente de aplicación, con independencia de que tanto o seu importe como o custo das obras deba repercutirse nas persoas propietarias e, se é o caso, nos locais comerciais ou predios doutros usos compatibles, de conformidade coas regras previstas na lexislación da propiedade horizontal. Non obstante o disposto no parágrafo anterior, cando algún dos membros da comunidade ou da agrupación de comunidades de persoas propietarias incorra nunha ou varias das prohibicións establecidas no artigo 13.2 da Lei 38/2003, do 17 de novembro, non se atribuirá ao dito propietario a parte proporcional que lle correspondería da axuda recibida, que se rateará entre os restantes membros da comunidade ou agrupación. Non poderán obter financiamento os que se beneficiasen, dentro do ámbito de actuación, das axudas dos programas de fomento da mellora da eficiencia enerxética e sustentabilidade en vivendas e do programa de fomento da conservación, da mellora da seguridade de utilización e da accesibilidade en vivendas, do programa de fomento do parque de vivenda en alugueiro e do programa de fomento de vivendas para persoas maiores e persoas con discapacidade, do Plan estatal de vivenda 2018-2021, regulado polo RD 106/2018, do 9 de marzo. Non poderán obter a condición de persoas ou entidades beneficiarias aquelas nas que concorra algunha das circunstancias previstas no artigo 10 da Lei 9/2007, do 13 de xuño, de subvencións de Galicia, na súa normativa de desenvolvemento, ou no artigo 13 da Lei 38/2003, do 17 de novembro, xeral de subvencións, [ver 16.5 da res 3 ago] ou fosen suxeitos dunha revogación dalgunha das axudas contempladas neste plan ou en anteriores plans estatais de vivenda por causas imputables ao solicitante.3. As persoas interesadas, ao formalizar unha solicitude, sométense ao cumprimento das condicións da convocatoria e demais normativa reguladora que sexa de aplicación ao obxecto das axudas.3. OBRIGAS DAS PERSOAS BENEFICIARIAS. Ademais das recollidas no artigo 13 da Lei 38/2003, do 17 de novembro, xeral de subvencións, e no artigo 11 da lei 9/2007, do 13 de xuño, de subvencións de Galicia, as persoas ou entidades beneficiarias terán as seguintes obrigas: 1. Executar as actuacións de rehabilitación para as que se conceden as axudas, de conformidade coa resolución de cualificación provisional.2. No caso de acollerse ás contías de subvención autonómica, destinar a vivenda a domicilio habitual e permanente da persoa promotora ou persoa inquilina, no suposto de que se destinen a alugueiro, por un prazo non inferior a 5 anos, de conformidade co artigo 7 do Decreto 18/2014, do 13 de febreiro, e o artigo 31.4 da Lei 38/2003, do 17 de novembro, este prazo computarase desde a data de notificación da cualificación definitiva, cando se trate de uso propio, ou desde a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e da data de resolución de concesión.3. Comunicarlle ao órgano instrutor calquera modificación das condicións que motivaron o recoñecemento da subvención que poida determinar a perda sobrevida do dereito á axuda.4. Someterse ás actuacións de comprobación e inspección que o Concello de Ferrol e o Instituto Galego da Vivenda e Solo consideren pertinentes durante a vixencia da subvención.5. Facilitar toda a información que lles sexa requirida pola Intervención Xeral da Comunidade Autónoma de Galicia, polo Tribunal de Contas e polo Consello de Contas de Galicia no exercicio das súas funcións de fiscalización e control do destino das subvencións, ou polo Concello ou o IGVS.6. Conservar os documentos xustificativos da aplicación dos fondos recibidos incluídos os documentos electrónicos, en canto poidan ser obxecto das actuacións de comprobación e control.7. Subministrar ao IGVS, logo de requirimento para o efecto, de conformidade co artigo 4 da Lei 1/2016, do 18 de xaneiro, de transparencia e bo goberno, de Galicia, toda a información necesaria para o cumprimento da obrigas previstas no titulo I da citada lei.8. As demais que deriven da Resolución do 3 de agosto de 2018 do IGVS (DOG 156 do 17 de agosto de 2018) e do Real decreto 106/2018, do 9 de marzo.4. ACTUACIÓNS SUBVENCIONABLES. De acordo co disposto polo artigo 51 do Real decreto 106/2018, do 9 de marzo, son actuacións subvencionables: 1. As previstas no artigo 36 do Real decreto 106/2018, do 9 de marzo, para o Programa de fomento da mellora da eficiencia enerxética e sustentabilidade en vivendas.2. As previstas no artigo 43 do Real decreto 106/2018, do 9 de marzo, para o Programa de fomento da mellora da eficiencia enerxética e sustentabilidade en vivendas, para o fomento da conservación, da mellora da seguridade de utilización e da accesibilidade en vivendas.3. A execución de obras e/ou traballos de mantemento e intervención nas vivendas unifamiliares e nos edificios, mesmo no interior das vivendas, instalacións fixas, equipamento propio e elementos comúns, co fin de adecualos aos estándares previstos pola normativa vixente. Todas as actuacións deberán dispor de licenza municipal ou, se é o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas. As actuacións deberán axustarse ao proxecto ou á memoria elaborada para a súa execución. As actuacións que poderán acorllerse ás axudas en ningún caso deberán estar finalizadas na data da presentación das solicitudes formuladas segundo a presente convocatoria. Poderán estar iniciadas con posterioridade á data de entrada en vigor do Plan estatal 2018-2021 (entrada en vigor do 11.03.2018), pero non con anterioridade. O prazo máximo de execución da actuación virá determinado na resolución de cualificación provisional das obras. O custo subvencionable incluirá, aos efectos de determinación do custo total das obras, os honorarios dos profesionais que interveñan, o custo de redacción do proxecto, direccións técnicas ou facultativas, os informes técnicos e certificados necesarios, os gastos derivados da tramitación administrativa e calquera outro gasto derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos. O custo subvencionable das obras, incluíndo os honorarios dos profesionais que interveñan, o custo de redacción do proxecto, direccións técnicas ou facultativas, os informes técnicos e certificados necesarios sinalados no punto anterior non poderán superar os custos medios do mercado que correspondan a tales actuacións, os cales se determinarán de conformidade coa última edición publicada da Base de prezos da Construción de Galicia 2017 ou normativa que a substitúa.5. CRITERIOS DE SELECCIÓN DAS AXUDAS. O Concello, en función da dispoñibilidade económica de cada unha das tres ARRU/ARI para as axudas e do número máximo de actuacións que se poidan conceder determinará as actuacións subvencionables. A concesión de subvencións a través desta convocatoria, será en réxime de concorrencia non competitiva, de acordo co establecido no artigo 19.2 da lei 9/2007 de subvencións de Galicia. A selección de beneficiarios será por rigoroso orden de presentación da solicitude e de toda a documentación completa que se refire no apartado 12 desta convocatoria mediante os impresos normalizados anexos a ela, presentación que poderá facerse por calquera dos medios previstos no artigo 16.4 da Lei 39/2015, do 1 de outubro, do procedemento administrativo común das administracións públicas. A estes efectos será preceptivo que se faga constar o día e a hora de presentación. Para a efectividade da preferencia por data e hora de presentación da solicitude só se computarán as solicitudes que acompañen toda a documentación completa prevista no apartado 12 desta convocatoria de xeito que a preferencia virá establecida polo día e a hora de presentación do último documento previsto no dito apartado. Non se considerará aos efectos da preferencia, o día e a hora de presentación das certificacións previstas no número 4 do apartado 12 desta convocatoria, relativo á certificación de débedas coas administracións públicas, por tratarse de documentos que se deberán presentar antes da proposta municipal de cualificación definitiva. Tampouco se considerará aos efectos da preferencia calquera outro documento non explicitamente previsto no apartado 12 desta convocatoria que fora requirido polo Concello (de acordo coa letra e) do número 2 do dito apartado 12). No caso de emenda de instancias, conservarán a preferencia por orden de entrada os solicitantes que incorresen en erro material ou aritmético nas súas solicitudes, pero os solicitantes que non achegaran toda a documentación terán a preferencia por orden de entrada do último documento a achegar dos esixidos de acordo co apartado 12 desta convocatoria. No caso de que a expedición de algún dos documentos previstos no apartado 12 desta convocatoria tivese que ser expedido por outro organismo público, notaría ou rexistro da propiedade, bastará achegar a solicitude de expedición do documento ante os ditos organismos para conservar a preferencia que lle correspondese por orden de entrada. Admitiranse solicitudes ata esgotar o crédito dispoñible previsto na convocatoria pública ou o número máximo de intervencións permitidas, dentro dos límites temporais previstos nesta convocatoria relativos ao remate da data de admisión de solicitudes.6. ORZAMENTO PROTEXIDO. Constitúe o orzamento protexido da actuación o custo total subvencionable de todas as actuacións que se subvencionen segundo o previsto no artigo 51 do citado RD 106/2018, que non poderá superar os prezos medios de mercado que para tales actuacións correspondan, os cales se determinarán de conformidade coa última edición publicada da Base de prezos da construción de Galicia 2017 ou a normativa que a substitúa.7. CONTÍAS DAS SUBVENCIÓNS. A contía máxima das axudas non poderá exceder do 40% do custo subvencionable da actuación (sen IVE), esta porcentaxe máxima poderá ser do 75% se os ingresos da unidade de convivencia da persoa propietaria ou arrendataria, promotora da actuación e residente na vivenda ou edificio son inferiores a tres veces o IPREM. Esta mesma porcentaxe aplicarase cando se acometan actuacións para a mellora da accesibilidade e se acredite na unidade de convivencia da persoa propietaria ou arrendataria, promotora da actuación e residente na vivenda ou edificio, que existan persoas con discapacidade ou maiores de 65 anos. A determinación dos ingresos calcularase de conformidade co RD 106/2018.  Axuda estatal: A contía máxima da subvención calcularase multiplicando o número de vivendas polas axudas unitarias e a superficie construída de local comercial ou outros usos establecidos a continuación: a) Para obras de rehabilitación que acaden os obxectivos de redución da demanda enerxética establecidos no artigo 36 do RD 106/2018 que obteñan unha redución da demanda de polo menos o 25%: – Doce mil euros por vivenda (12.000,00 €/vivenda) obxecto de rehabilitación. No caso de edificios de vivendas con locais, incrementarase esta contía en cento vinte euros por cada metro cadrado (120,00 €/m 2 ) de superficie construída de local comercial ou outros usos. O límite da axuda básica unitaria incrementarase nos edificios e vivendas catalogadas polo Plan xeral de ordenación urbana de Ferrol, o Plan especial de protección e rehabilitación de A Magdalena ou o Plan especial de protección e rehabilitación de Ferrol Vello en mil euros por vivenda (1.000,00 €/vivenda) e dez euros por cada metro cadrado (10,00 €/m 2 ) de superficie construída de local comercial ou outros usos. b) Para as demáis obras subvencionables en edificios e vivendas: – Oito mil euros por vivenda (8.000,00 €/vivenda) obxecto de rehabilitación. No caso de edificios de vivendas con locais, incrementarase esta contía en cento vinte euros por cada metro cadrado (120,00 €/m 2 ) de superficie construída de local comercial ou outros usos. O límite da axuda básica unitaria incrementarase nos edificios e vivendas catalogadas polo Plan xeral de ordenación urbana de Ferrol, Plan especial de protección e rehabilitación de A Magdalena ou Plan especial de protección e rehabilitación de Ferrol Vello en mil euros por vivenda (1.000,00 €/vivenda) e dez euros por cada metro cadrado ( 10,00 €/m 2 ) de superficie construída de local comercial ou outros usos.  Axuda autonómica: Ademais poderase obter a seguinte contía adicional no caso de que se cumpran os requisitos do número 2 do apartado 3 desta convocatoria para as axudas autonómicas: – Ata catro mil euros por vivenda (4.000,00 €/vivenda) obxecto da actuación de rehabilitación, sen que a subvención poida exceder do 10% do orzamento protexido de rehabilitación da vivenda ou do edificio.8. COMPATIBILIDADE. As subvencións deste programa son compatibles con calquera outra axuda pública, sempre e cando a suma de todas non supere o custo total da actuación concreta, salvo que a persoa que as solicite fose beneficiaria, no mesmo ámbito de actuación, das axudas dos programas de fomento de mellora da eficiencia enerxética e sustentabilidade en vivendas e de fomento da conservación, da mellora da seguridade de utilización e da accesibilidade en vivendas, do programa de fomento do parque de vivenda en alugueiro e do programa de fomento de vivendas para persoas maiores e persoas con discapacidade, do RD 106/2018, do 9 de marzo do Plan estatal de vivenda 2018-2021, segundo o artigo Décimo noveno da Resolución do IGVS do 3 de agosto 2018.9. SOLICITUDE DA VISITA TÉCNICA PREVIA. Deberá solicitarse, mediante o impreso oficial normalizado, unha visita de inspección técnica previa á solicitude oficial das axudas. Os técnicos da Oficina de Rehabilitación realizarán a visita para comprobar o estado da edificación e asesorar ao particular sobre as posibilidades de mellora e rehabilitación dos inmobles. Para os edificios que xa a fixeran con anterioridade non é necesario repetila, salvo que o concello o considere oportuno.10. MEDIOS DE PRESENTACIÓN DE SOLICITUDES. As persoas e entidades interesadas, dentro do prazo establecido nesta convocatoria, deberán dirixir a solicitude ao Concello de Ferrol mediante a instancia normalizada e os impresos indicados nestas bases que se acompañarán como anexos desta convocatoria e obrarán dixitalmente na sede electrónica en www.ferrol. gal As solicitudes e a documentación presentaranse no rexistro do Concello de Ferrol, nalgún dos seus rexistros auxiliares ou por calquera dos medios previstos no artigo 16.4 da Lei 39/2015, do 1 de outubro, do procedemento administrativo común das administracións públicas. Neste proceso consideraranse as intervencións exclusivamente en elementos comúns do edificio como unha única solicitude.11. PRAZO DE PRESENTACIÓN DAS SOLICITUDES. O prazo de presentación de solicitudes comezará ás 09:00 horas da mañá do decimoquinto día hábil contado dende o día seguinte á última publicación desta convocatoria, que se fará no BOP (texto íntegro) e no DOG (anuncio). O prazo de presentación de solicitudes xunto coa documentación prevista no apartado 12 será ata a data de finalización do convenio, salvo que con anterioridade se esgotase o crédito dispoñible ou o número de intervencións concedidas. De conformidade co previsto nos artigos 17.3 b) e 20.8 a) da lei 38/2003, do 17 de novembro, o contido desta convocatoria será publicado na “Base de datos nacional de subvenciones” e os seus extractos no diario oficial correspondente.12. DOCUMENTACIÓN A PRESENTAR.1. As solicitudes presentaranse en modelo normalizado no rexistro do Concello de Ferrol, nalgún dos seus rexistros auxiliares ou por calquera dos medios previstos no artigo 16.4 da Lei 39/2015, do 1 de outubro, do procedemento administrativo común das administracións públicas. As persoas e as entidades interesadas responsabilizaranse da veracidade dos documentos que presenten. Excepcionalmente, as administracións públicas actuantes poderán requirir a exhibición do documento orixinal para cotexalo.2. Con carácter xeral as solicitudes deberán presentar a seguinte documentación xenérica: a) Se o promotor/a é unha persoa física: a.1/ Copia do DNI do promotor e no seu caso, ademais, do DNI da persoa que ostenta a representación do promotor. A persoa beneficiaria deberá ter a nacionalidade española, no caso dos estranxeiros deberán ter residencia legal en España. a.2/ No seu caso, acreditación da representación por calquera medio válido en dereito. a.3/ Copia do título de adquisición que acredite a propiedade por parte do promotor, ou certificación literal de dominio e cargas expedido polo Rexistro da Propiedade. b) Se o promotor/a é unha persoa xurídica: b.1/ Copia do CIF da persoa xurídica, orixinal ou copia da escritura de constitución da entidade e da súa inscrición no Rexistro Mercantil no seu caso; documento fehaciente acreditativo da representación que o solicitante ostenta da entidade así como o DNI do representante. b.2/ Copia do título de adquisición que acredite a propiedade por parte do promotor da actuación, acompañado da certificación literal de dominio e cargas expedida polo Rexistro da Propiedade. b.3/ Acreditación ou declaración responsable de que se atopa debidamente constituída, segundo a normativa que lle resulte aplicable. c) Se o promotor/a é unha comunidade de propietarios, agrupación de comunidades, consorcios ou entes asociativos: c.1/ Copia acreditativa da constitución da comunidade, da agrupación de comunidades, consorcios ou entes asociativos e do seu respectivo CIF. c.2/ Copia da representación coa que se actúe e do DNI do representante (Presidente/s da comunidade ou órganos legais representativos). c.3/ Copia do acordo da comunidade de propietarios, agrupación de comunidades, consorcios ou entes asociativos, no que autorice á execución das obras e da solicitude de subvención así como certificado da persoa titular da secretaría referente aos ditos aspectos. c.4/ Relación de todas as persoas integrantes da comunidade, agrupación de comunidades, consorcios ou entes asociativos co NIF/CIF de cada propietario, referencia catastral de cada vivenda e local e copia dos títulos de dominio que acrediten a propiedade dos posibles beneficiarios titulares das vivendas e locais así como certificacións literais de dominio e cargas expedidas polo Rexistro da Propiedade sobre todas as vivendas e locais do edificio. c.5/ No caso de ser solicitantes entidades ou comunidades que carezan de personalidade xurídica propia (comunidades de veciños, agrupación desas comunidades, etc.) deberá achegarse declaración responsable na que conste expresamente o compromiso de execución da actuación subvencionable asumido por cada membro da entidade así como o importe da subvención a aplicar a cada un deles. d) Autorización do solicitante para que tanto o Concello de Ferrol como a Xunta de Galicia poidan reclamar toda a información necesaria, en particular a de carácter tributario ou económico que fose legalmente pertinente pra acreditar o cumprimento dos requisitos. e) Calquera outra documentación que resulte necesaria e sexa requirida polo Concello de acordo co previsto no artigo 7 do RD 106/2018 e os demais datos informativos que esixe o ministerio no Protocolo de información normalizado. f) Declaración responsable das persoas beneficiarias das subvencións na que consten as axudas solicitadas ou concedidas para a mesma actuación, o importe da axuda solicitada ou obtida, así como a administración, organismo ou entidade pública que concede a subvención. g) Acreditación de que o beneficiario non se atopa incurso nas prohibicións para a obtención da condición de beneficiario sinaladas no artigo 10 da Lei 9/2007, do 13 de xuño, de subvencións de Galicia e no artigo 13 da lei 38/2003, do 17 de novembro, xeral de subvencións. Tal acreditación poderá realizarse mediante declaración responsable. Esta documentación terá que ser achegada de novo para solicitar o pagamento da axuda de xeito que estea actualizada para ese momento. h) Documentación das obras e do edificio: h.1/ PROXECTO OU MEMORIA TÉCNICA REDACTADOS POR TÉCNICO COMPETENTE.–Nestes documentos expresaranse as obras que se van executar, a súa valoración, clasificándoas en capítulos co pormenor por partidas segundo o disposto no artigos 36, 43 e 51 do RD 106/2018 do 9 de marzo. O proxecto ou memoria técnica conterá os datos fundamentais do edificio: a situación, o número de vivendas e locais, a superficie construída sobre rasante, a superficie sobre rasante con uso residencial e unha reportaxe fotográfica anterior ás obras que se van realizar así como a referencia catastral da vivenda ou do edificio. A memoria valorada substitúe ao proxecto de obras cando se trate de obras menores e en todo caso deberá estar asinada por técnico competente. Tanto o proxecto coma a memoria técnica, no seu caso, conterá ademais o orzamento por partidas e a xustificación de que as obras supoñen unha adaptación á normativa vixente. h.2/ LICENZA/ COMUNICACIÓN PREVIA E AUTORIZACIÓNS SECTORIAIS.–Para a tramitación da cualificación provisional será necesario presentar copia da licenza ou comunicación previa/declaración responsable, no seu caso, e das autorizacións sectoriais para a execución das obras. h.3/ Copia do título de DIVISIÓN HORIZONTAL ou, no seu defecto, documentación acreditativa da división do edificio en distintas vivendas e locais. h.4/ Conforme co artigo 29.3 da Lei 9/2007, do 13 de xuño, de subvencións de Galicia: Cando o importe do gasto subvencionable supere as contías establecidas na Lei 9/2017, do 8 de novembro, de contratos do sector público para o contrato menor, o beneficiario deberán solicitar como mínimo tres ofertas de diferentes provedores, con carácter previo á contratación do compromiso para a obra, a prestación do servizo ou a entrega do ben, salvo que polas súas especiais características non exista no mercado suficiente número de entidades que as realicen, presten ou subministren, ou salvo que o gasto se realizase con anterioridade á solicitude da subvención. Deberá xustificarse a elección cando non recaia na proposta económica máis vantaxosa. h.5/ No caso de solicitar acollerse ao incremento da porcentaxe até o 75% (do Ministerio de Fomento) e do 10% (da Xunta de Galicia) por ter ingresos a unidade de convivencia da persoa propietaria ou arrendataria, promotora da actuación e residente na vivenda ou edificio inferiores a tres veces o Indicador Público da Renda de Efectos Múltiples (IPREM), presentarase copia do documento da última declaración da renda. Para o cálculo partirase das contías da base impoñible xeral e do aforro reguladas nos artigos 48 e 49, respectivamente, da Lei 35/2006, do 28 de novembro. h.6/ No caso de obras de mellora de accesibilidade, poderán acollerse ao incremento do 75% (do Ministerio de Fomento) e do 10% (da Xunta de Galicia) sempre que se acredite na unidade de convivencia da persoa propietaria ou arrendataria, promotora da actuación e residente na vivenda ou edificio, a convivencia de persoas con discapacidade ou maiores de 65 anos. Achegaranse para acreditar cada unha destas dúas circunstancias, segundo corresponda en cada caso: – Certificado de discapacidade dos membros da unidade de convivencia dependentes ou con discapacidade recoñecida. – Documento acreditativo da idade do membro da unidade de convivencia maior de 65 anos (DNI, Certificado de nacemento.). h.7/ No caso de solicitar axudas por obras de mellora da eficiencia enerxética, será necesario achegar o certificado calculado mediante programas informáticos recoñecidos polo Ministerio para a Transición Ecolóxica (que se atopan no rexistro xeral de documentos recoñecidos para a certificación da eficiencia enerxética dos edificios) do estado previo e xustificar a mellora obtida que deberá ser polo menos unha redución da demanda enerxética anual global do 25%. 3.–Documentación para subvención autonómica (ademais da xeral): No caso de optar ás contías de subvención autonómicas, deberase presentar: a) Declaración responsable de que a vivenda se vai destinar a domicilio habitual e permanente da persoa propietaria ou persoa inquilina no caso de non estar ocupada por un prazo non inferior a 5 anos. Antes do pagamento deberá achegarse copia do contrato de alugueiro e certificado de empadroamento do inquilino. b) Certificado de empadroamento na vivenda do propietario solicitante no caso da súa vivenda ou certificado de empadroamento do inquilino e contrato de alugueiro.4.–Certificacións (para achegar previamente á proposta de cualificación definitiva): Estas certificacións non terán que achegarse coas solicitudes, senón previamente á proposta municipal de cualificación definitiva da actuación subvencionable, no seu caso. Chegado o momento do pagamento, se as certificacións achegadas estivesen caducadas deberán achegarse novas certificacións acreditativas actualizadas. Certificacións expedidas polas respectivas administracións de que o que pretenda ser beneficiario está ao corrente dos pagamentos á Axencia Estatal de Administración Tributaria, á Tesouraría Xeral da Seguridade Social, á Consellería de Facenda da Xunta de Galicia e á administración local (que acadará o propio Concello), consonte o disposto polo artigo 11. e) da Lei de subvencións de Galicia e polo artigo 14.1. e) da Lei xeral de subvencións.13. PROCEDEMENTO DE TRAMITACIÓN DAS SUBVENCIÓNS. a) Aprobación inicial das axudas. Cualificación provisional. O Concello, no marco do procedemento da convocatoria de axudas, logo de presentada a solicitude, revisará a documentación achegada e, logo dos requirimentos que considere oportunos para completar ou aclarar a documentación recibida dentro dos prazos previstos na Lei 39/2015, do 1 de outubro, do procedemento administrativo común das administracións públicas, procederá a ditar resolución por órgano competente en relación ás solicitudes admitidas e ás solicitudes denegadas que non cumpran os requisitos, e a elaborar unha proposta de cualificación provisional que lle remitirá a Área Provincial do IGVS de A Coruña. A proposta de cualificación provisional conterá a identificación da persoa ou entidade solicitante, o tipo de actuación, o orzamento protexido, o prazo de execución e a subvención máxima que se concederá e irá acompañada dunha certificación municipal do cumprimento dos requisitos do Plan estatal de vivenda 2018-2021, referida tanto ás actuacións, aos edificios e vivendas como ás persoas ou entidades beneficiarias. A cualificación provisional é requisito necesario para acadar o financiamento previsto no acordo específico. O órgano competente para resolver sobre as cualificacións provisionais é a persoa titular da Xefatura Territorial do IGVS. A resolución pola que se outorgue a cualificación provisional conterá a identificación da persoa solicitante, describirá o tipo de actuación, o número de vivendas e locais que comprenda a actuación, o seu orzamento protexido e o prazo de execución e de comunicación do final das obras. Conforme coa Resolución do IGVS do 3 de agosto de 2018, serán causas de denegación da cualificación provisional, as seguintes: a) Que a actuación prevista non se atope entre as actuacións de rehabilitación acollidas neste programa b) Que a actuación non se axuste ás determinacións do RD 106/2018, do 9 de marzo, ou ao acordo específico firmado co Ministerio de Fomento. O prazo para ditar e notificar a resolución sobre a cualificación provisional será de dous meses, contados a partir do día seguinte ao da entrada na correspondente área provincial do IGVS da proposta municipal de cualificación provisional. Transcorrido o dito prazo sen que se notifique a resolución expresa, esta se entenderá denegada. Contra a resolución que sobre a cualificación provisional diten as xefaturas territoriais do IGVS poderase interpor recurso de alzada ante a persoa titular da Presidencia do IGVS no prazo de un mes, contado a partir do día seguinte ao da súa notificación. b) Execución das obras. O solicitante promotor das obras daralle conta ao Concello da data de comezo das obras mediante certificación de inicio de obra, no caso de ser requirido polo concello a través da Oficina Municipal de Rehabilitación. As obras deberán executarse no prazo máximo establecido na cualificación provisional das axudas, e en todo caso deberán estar rematadas e comprobadas con toda a súa documentación antes do 30 de novembro de 2021. As obras deberán axustarse ás prescricións contidas no proxecto técnico ou documentación que servíu de base para a concesión inicial das axudas, e non se admitirán máis modificacións na súa execución que as autorizadas por proposta da dirección facultativa conformada pola Oficina Municipal de Rehabilitación e, en todo caso, deberán estar autorizadas pola correspondente licenza ou comunicación previa, orde de execución e autorizacións sectoriais para a execución das obras. A Oficina Municipal de Rehabilitación poderá en todo caso supervisar as obras co obxecto de comprobar o correcto cumprimento das condicións a que estean sometidas en virtude das axudas concedidas. Durante o período de execución das obras, o promotor deberá colocar o cartel informativo do programa de axudas para a rehabilitación de acordo co deseño proposto pola Oficina de Rehabilitación, elaborado de acordo cos convenios asinados, e até o cobro total das axudas solicitadas. c) Remate das obras e cualificación definitiva. Os promotores das actuacións comunicarán o remate da obra, co fin de obra no caso que o requira, con anterioridade ao 30 de novembro de 2021, de xeito que o concello conte con tempo suficiente para realizar as seguintes comprobacións con anterioridade á dita data: 1. Que as actuacións foron executadas dentro dos prazos e de acordo coa cualificación provisional.2. Que para a súa execución se conta con todas as autorizacións necesarias.3. As facturas orixinais ou fotocopias e os documentos bancarios de pagamento orixinais ou fotocopias das anteditas actuacións e que estean pagados pola persoa beneficiaria que figure na cualificación provisional. Ademais as facturas reunirán en todo caso os seguintes requisitos: nome da persoa beneficiaria que figure na cualificación provisional, razón social, enderezo e NIF de quen emite a factura, IVE desagregado, nome, enderezo, NIF do pagador titular da cualificación provisional e forma de pagamento. Deberá quedar claramente descrito o produto vendido ou o servizo prestado. Documentos bancarios acreditativos do pagamento das facturas presentadas: Non se admitirán pagamentos en efectivo nin se admitirán como xustificantes os obtidos a través da rede internet, se non están validados pola entidade bancaria ou non dispoñen de códigos de verificación na sede electrónica de dita entidade bancaria. Excepcionalmente, admitirase o recibín do provedor para gastos por importes inferiores a 1.000 euros. A cualificación definitiva supón a xustificación da execución de todas as actuacións cualificadas e o acordo efectivo da subvención. Serán causas da denegación da cualificación definitiva as seguintes: a) Non executar as obras de conformidade co previsto na resolución da cualificación provisional, executalas parcialmente ou executar obras distintas das previstas na citada resolución de cualificación provisional. b) Non executar as obras de conformidade coa licencia de obra ou comunicación previa e autorizacións sectoriais ou non cumprir as condicións impostas por elas. c) O incumprimento do prazo de execución previsto na resolución de cualificación provisional. d) O incumprimento de calquera dos requisitos previstos no RD 106/2018, do 9 de marzo, na Resolución do IGVS do 3 de agosto de 2018 e nesta convocatoria para obter a condición de persoa beneficiaria. O Concello elaborará unha proposta de cualificación definitiva que conterá a identificación da persoa beneficiaria, o tipo de actuación, o orzamento xustificado e a proposta de subvención final que se aboará e virá acompañada dunha certificación do Concello que constituirá a memoria económica xustificativa do custo da actividade, regulada no artigo 28 da Lei 9/2007, do 13 de xuño, de subvencións de Galicia, e xustificativa do cumprimento dos requisitos establecidos no Plan estatal de vivenda 2018-2021, na Resolución do IGVS do 3 de agosto de 2018 e na correspondente resolución de cualificación provisional, relativos tanto a actuación como ás persoas e ás entidades beneficiarias. As xefaturas territoriais do IGVS resolverán sobre a cualificación definitiva, onde constará o tipo de actuación realizada, o número de vivendas e locais que comprenda a actuación e o importe do orzamento protexido. Fronte á dita resolución poderase interpoñer recurso de alzada ante a persoa titular da Presidencia do IGVS no prazo de un mes, contado a partir do día seguinte ao da súa notificación.14. PAGAMENTO DAS SUBVENCIÓNS. Con carácter previo ao pagamento das subvencións, todas as persoas beneficiarias deberán achegar: a) Certificado da titularidade, sempre a nome do beneficiario, da conta bancaria que designe para o pagamento. b) Certificación acreditativa e expedida pola respectiva administración de estar ao corrente dos pagamentos coa Axencia Estatal de Administración Tributaria, coa Tesourería Xeral da Seguridade Social, coa Consellería de Facenda da Xunta de Galicia e co concello (que acadará o propio concello). c) Declaración responsable de que o beneficiario non está incurso nas prohibicións para a obtención da condición de beneficiario sinaladas no artigo 10 da Lei 9/2007, do 13 de xuño, de subvencións de Galicia e no artigo 13 da Lei 38/2003, do 17 de novembro, xeral de subvencións. O IGVS procederá a resolver o pagamento ao Concello atendendo ao previsto nos correspondentes acordos específicos asinados no seo da Comisión Bilateral de Seguimento do Plan 2018-2021. O Concello aboaralles as correspondentes subvencións aos/ás promotores/as que resulten persoas beneficiarias e xustificará ante o IGVS os pagamentos realizados, para a súa comunicación ao Ministerio de Fomento. Procederá á minoración do importe da subvención concedida cando o orzamento xustificado teña unha contía inferior ao orzamento que serviu de base para a resolución de concesión e sempre e cando se acredite que a actuación concreta está totalmente executada. As achegas estarán supeditadas ao efectivo financiamento por parte do Ministerio de Fomento, de acordo co estipulado no convenio de colaboración entre o Ministerio de Fomento e a Comunidade Autónoma de Galicia. O pagamento realizarase pola contía que resulte de aplicar o disposto no punto 7 desta convocatoria ao custo final efectivamente xustificado das actividades subvencionadas. Antes do pagamento deberán achegarse copia do contrato de alugueiro e certificado de empadroamento do inquilino para o caso de acollerse ás axudas autonómicas. Os concellos aboarán as correspondentes subvencións ás persoas e entidades beneficiarias e xustificarán os pagamentos realizados tanto respecto ás subvencións estatais, para a súa comunicación ao Ministerio de Fomento, como das subvencións autonómicas. Estas xustificacións deberán realizarse ás correspondentes áreas provinciais do IGVS no prazo de un mes, contado a partir do día seguinte ao que se tivesen realizados os oportunos pagamentos.15. DENEGACIÓN, REVOGACIÓN E REINTEGRO DAS SUBVENCIÓNS. Sen prexuízo da posible incompatibilidade que legalmente fose aplicable en concorrencia coas axudas desta convocatoria, en ningún caso as subvencións concorrentes poderán ser de tal contía, que illadamente ou en concorrencia con outras subvencións, axudas, ingresos ou recursos supere o custo da actuación subvencionada, de conformidade co disposto polo artigo 17.3 da Lei 9/2007, do 13 de xuño, de subvencións de Galicia. Segundo o artigo Vixésimo quinto, da Resolución do IGVS do 3 de agosto de 2018, toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, estatais ou internacionais, poderá dar lugar á modificación da resolución de concesión. Consonte o artigo Vixésimo sexto, da Resolución do IGVS do 3 de agosto de 2018: 1. O incumprimento ou falsidade nas condicións requiridas para o outorgamento da subvención, suporá, ademais das sancións que poidan corresponder, o reintegro da subvención percibida incrementada co xuro legal correspondente desde o seu pagamento máis un 25%, segundo establece o artigo 34 da Lei 9/2007, do 13 de xuño, salvo que a Lei de orzamentos do Estado estableza outro diferente.2. En particular será causa de reintegro a non comunicación ao órgano instrutor de calquera modificación das condicións que motivaron o recoñecemento da subvención que poida determinar a perda sobrevida do dereito á axuda.3. Tamén serán motivo de reintegro os supostos previstos no artigo 33 da Lei 9/2007, do 13 de xuño.4. O procedemento para o reintegro será o establecido no artigo 38 da Lei 9/2007, do 13 de xuño.5. Tamén serán causas de denegación ou revogación das subvencións, ademais da de non reunir as condicións indicadas nos puntos 2 e 4 da convocatoria, as seguintes: a) Incorrer en falsidade nos datos tidos en conta na selección da axuda reflectidos no apartado 5 desta convocatoria. b) Cometer infraccións urbanísticas graves ou moi graves nas obras de rehabilitación subvencionadas. c) O incumprimento dos prazos para a execución das obras ou para a xustificación dos gastos. d) A incorrecta execución das obras de rehabilitación apreciada polos técnicos da Oficina de Rehabilitación. e) O impedimento ou obstrución grave, por parte do promotor ou o contratista, á supervisión das obras por parte dos técnicos da Oficina de Rehabilitación. f) Calquera outra infracción que dispoña a normativa vixente.16. AS CONTÍAS DO PROGRAMA DE REHABILITACIÓN. As contías máximas das achegas, segundo figura no convenio, son as seguintes: 17. TRATAMENTO DE DATOS DE CARÁCTER PERSOAL. Conforme co artigo vixésimo oitavo da Resolución do IGVS do 3 de agosto de 2018, os datos persoais recollidos neste procedemento serán tratados na súa condición de responsable pola Xunta de Galicia-IGVS, coas finalidades de levar a cabo a tramitación administrativa que derive da xestión deste procedemento e a actualización da información e contidos da carpeta cidadá. Os dereitos de acceso, rectificación, cancelación e oposición poderán exercitarse ante o IGVS. Os datos das persoas solicitantes tamén serán incorporados aos ficheiros municipais, cuxa finalidade é a instrución do procedemento para a concesión das subvencións reguladas por estas bases, a práctica das publicacións, comunicacións e notificacións de obrigado cumprimento, o seguimento e comprobación das actividades subvencionadas e as demais actuacións previstas na normativa legal para a conclusión do proceso de subvencións, polo que a súa achega é obrigatoria. Estes datos serán tratados e protexidos de acordo co previsto na Lei 39/2015, do 1 de outubro, do procedemento administrativo común das administracións públicas e na Lei orgánica 3/2018, do 5 de decembro, de protección de datos persoais e garantía dos dereitos dixitais. A presentación da solicitude de axudas polos interesados leva implícita a autorización para o tratamento necesario dos datos das persoas beneficiarias e a referida publicidade.18. NORMATIVA DE APLICACIÓN. Para todo o non previsto nesta convocatoria será de aplicación específica a seguinte normativa: – Lei 38/2003, do 17 de novembro, xeral de subvencións. – Real decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións. – Lei 9/2007, do 13 de xuño, de subvencións de Galicia. – Lei 8/2012, do 29 de xuño, de vivenda de Galicia. – Real decreto 106/2018, do 9 de marzo, polo que se regula o Plan Estatal de Vivienda 2018-2021. – Resolución do IGVS do 3 de agosto de 2018 pola que se regula o procedemento para a participación no Programa de fomento da rexeneración e renovación urbana e rural do Plan estatal de vivenda 2018-2021, se abre o prazo de presentación de solicitudes e se establecen as bases reguladoras das axudas previstas para este programa (publicada no DOG 156, do venres 17 de agosto de 2018). Ademais será de aplicación: – Lei 39/2015, do 1 de outubro, do procedemento administrativo común das administracións públicas. – Lei orgánica 3/2018, do 5 de decembro, de protección de datos persoais e garantía dos dereitos dixitais. – Lei 8/2013, do 26 de xuño, de rehabilitación, rexeneración e renovación urbanas. – Os convenios subscritos entre o Concello de Ferrol, o Ministerio de Fomento e o IGVS relativos ás ARIS obxecto desta convocatoria. – Real decreto lexislativo 7/2015, do 30 de outubro, polo que se aproba o texto refundido da Lei de solo e rehabilitación urbana. – Lei 1/2016, do 18 de xaneiro, de transparencia e bo goberno, da Comunidade Autónoma de Galicia. Calquera outra normativa concordante que resulte de aplicación.” Ferrol, 31 de xaneiro de 2019. A concelleira delegada titular da Área de Urbanismo, Mobilidade, Vivenda e Rehabilitación, por delegación da Alcaldía de 27/06/2017 Asdo.: María Fernández Lemos